Հիշեցնենք, որ Yerkir.am-ը քանիցս անդրադարձել էր Սարոյանի՝ Ֆրեզնոյի տան խնդրին. տունը 2014-ի մայիսին աճուրդի էր հանվել 110 000 դոլարով, այն գնել էին 162 000 դոլարով, գնորդն ամերիկացի էր: Սա մեծ աղմուկ էր բարձրացրել թե՛ հայկական համայնքում, թե՛ սոցիալական ցանցերում: Մեկ տարի անց՝ 2015-ին, պարզ դարձավ, որ Սարոյանի տունը գնել է Արթուր Ջանիբեկյանի կողմից հիմնադրված «Ինտելեկտուալ Ռենեսանս» հիմնադրամը: Սփյուռքի և մշակույթի նախարարություններից Yerkir.am-ին տեղեկացրել էին, որ իրենք տեղյակ են, որ տունը գնվել է, և հետևում են գործընթացին: Ավելին՝ մեր հարցմանն ի պատասխան, մշակույթի նախարարությունից նշել էին, որ նախարարությունը և «Ինտելեկտուալ Ռենեսանս» հիմնադրամը Վիլյամ Սարոյանի Ֆրեզնոյի տան հարցով կհամագործակցեն: Այդ տանը Սարոյանն անցկացրել է կյանքի վերջին 17 տարիները: